(Návrh)

**VYHLÁŠKA**

**Ministerstva investícií, regionálneho rozvoja a informatizácie Slovenskej republiky**

z ... 2025

**o spôsobe výpočtu ukazovateľov, frekvencii aktualizácie ukazovateľa regionálneho rozvoja a rozsahu zverejňovaných údajov Ministerstvom investícií, regionálneho rozvoja a informatizácie Slovenskej republiky**

Ministerstvo investícií, regionálneho rozvoja a informatizácie Slovenskej republiky (ďalej len „ministerstvo investícií“) podľa § 9 zákona č. xx/2025 Z. z. o podpore prioritných okresov a o zmene a doplnení niektorých zákonov (ďalej len „zákon“) ustanovuje:

**§ 1**

Táto vyhláška ustanovuje

1. spôsob výpočtu čiastkových ukazovateľov okresu za sociálno-ekonomickú oblasť, demografický stav a oblasť prístupu k verejnej infraštruktúre a základným službám,
2. spôsob výpočtu ukazovateľa regionálneho rozvoja,
3. frekvenciu aktualizácie ukazovateľa regionálneho rozvoja,
4. rozsah zverejňovaných údajov ministerstvom investícií.

**§ 2**

(1) Čiastkový ukazovateľ za sociálno-ekonomickú oblasť je počítaný na základe špecifických ukazovateľov, ktorými sú:

1. podiel osôb v systéme pomoci v hmotnej núdzi z počtu obyvateľov v percentách,
2. podiel disponibilných uchádzačov o zamestnanie v produktívnom veku na obyvateľstve v produktívnom veku v percentách,
3. priemerná nominálna mesačná mzda zamestnanca v eurách.

(2) Čiastkový ukazovateľ za demografický stav je počítaný na základe špecifických ukazovateľov, ktorými sú:

1. hrubá miera celkového prírastku obyvateľstva v promile,
2. index ekonomického zaťaženia osôb v percentách,
3. index starnutia v percentách.

(3) Čiastkový ukazovateľ za oblasť prístupu k verejnej infraštruktúre a základným službám je počítaný na základe špecifických ukazovateľov, ktorými sú:

1. podiel obyvateľov zásobovaných vodou z verejných vodovodov v percentách,
2. podiel obyvateľov napojených na verejnú kanalizačnú sieť v percentách,
3. podiel adries s dostupnosťou internetu s rýchlosťou minimálne 100 Mbps v percentách,
4. podiel evidovaných žiadostí o prijatie do materskej školy, ktorým sa nevyhovelo v percentách.

(4) Spôsob výpočtu čiastkových ukazovateľov je uvedený v prílohe.

**§ 3**

Spôsob výpočtu ukazovateľa regionálneho rozvoja je uvedený v prílohe.

**§ 4**

Hodnota ukazovateľa regionálneho rozvoja pre jednotlivé okresy, okrem okresov krajských miest, na rok 2026 bude prvýkrát zverejnená ku dňu účinnosti tejto vyhlášky. Ďalšie hodnoty ukazovateľov regionálneho rozvoja pre jednotlivé okresy, okrem okresov krajských miest, budú aktualizované raz ročne do 30. marca predchádzajúceho kalendárneho roka.

**§ 5**

Všetky čiastkové ukazovatele a špecifické ukazovatele použité pre výpočet ukazovateľa regionálneho rozvoja s odkazom na verejne dostupný zdroj a ukazovateľ regionálneho rozvoja na úrovni oprávnených okresov zverejňuje ministerstvo investícií podľa § 3 ods. 1 zákona za každý rok počínajúc rokom 2023.

**§ 6**

Táto vyhláška nadobúda účinnosť ...... 2025.

**Príloha k Vyhláške č. X/2025**

**Spôsob výpočtu čiastkových ukazovateľov a ukazovateľa regionálneho rozvoja okresu**

1. **Výpočet čiastkových ukazovateľov**

1. Pri výpočte čiastkových ukazovateľov sú používané špecifické ukazovatele podľa § 2 publikované do 31. 12. predchádzajúceho roka.

2. Špecifické ukazovatele sú normalizované na škálu od 0 do 1 výpočtom:

UNiokr = (Ukinl – Ukiokr) / (Ukimax – Ukimin),

kde

UNiokr je normalizovaná hodnota špecifického ukazovateľa okresu za predchádzajúci rok,

Ukinl je najpozitívnejšia hodnota špecifického ukazovateľa zo všetkých oprávnených okresov podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok,

Ukiokr je hodnota špecifického ukazovateľa okresu za predchádzajúci rok,

Ukimax je maximálna hodnota špecifického ukazovateľa zo všetkých oprávnených okresov podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok,

Ukimin je minimálna hodnota špecifického ukazovateľa zo všetkých oprávnených okresov podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok.

3. Ukazovatele po normalizácii sú zaokrúhlené matematický na päť desatinných miest.

4. Čiastkový ukazovateľ okresu oprávneného podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok za sociálno-ekonomickú oblasť sa vypočíta podľa vzorca:

$SocEkon\_{okr}=\frac{PvHN\_{okr}+PDU\_{okr}+PNMM\_{okr}}{3}$,

kde

$SocEkon\_{okr}$ je čiastkový ukazovateľ okresu za sociálno-ekonomickú oblasť,

$DvHN\_{okr}$ je normalizovaná hodnota podielu osôb v systéme pomoci v hmotnej núdzi z počtu obyvateľov okresu,

$PDU\_{okr}$ je normalizovaná hodnota disponibilných uchádzačov o zamestnanie v produktívnom veku na obyvateľstve v produktívnom veku okresu,

$PNMM\_{okr}$ je normalizovaná hodnota priemernej nominálnej mesačnej mzdy zamestnanca okresu.

5. Čiastkový ukazovateľ okresu oprávneného podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok za oblasť demografického stavu sa počíta podľa vzorca:

$Demog\_{okr}=\frac{ZSO\_{okr}+IEZ\_{okr}+IS\_{okr}}{3}$,

kde

$Demog\_{okr}$ je čiastkový ukazovateľ okresu za oblasť demografického stavu,

$ZSO\_{okr}$ je normalizovaná hodnota hrubej miery celkového prírastku obyvateľstva,

$IEZ\_{okr}$ je normalizovaná hodnota indexu ekonomického zaťaženia osôb,

$IS\_{okr}$ je normalizovaná hodnota indexu starnutia.

6. Čiastkový ukazovateľ okresu oprávneného podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok za oblasť prístupu k verejnej infraštruktúre a základným službám sa počíta podľa vzorca:

$Infra\_{okr}=\frac{VV\_{okr}+VK\_{okr}+PVRI\_{okr}+ MŠ\_{okr}}{4}$,

kde

$Infra\_{okr}$ je čiastkový ukazovateľ okresu za oblasť prístupu k verejnej infraštruktúre a základným službám,

$VV\_{okr}$ je normalizovaná hodnota podielu obyvateľov zásobovaných vodou z verejných vodovodov,

$VK\_{okr}$ je normalizovaná hodnota podielu obyvateľov napojených na verejnú kanalizačnú sieť,

$PVRI\_{okr}$ je normalizovaná hodnota podielu adries s dostupnosťou internetu s rýchlosťou minimálne 100 Mbps,

$MŠ\_{okr}$ je normalizovaná hodnota podielu evidovaných žiadostí o prijatie do materskej školy, ktorým sa nevyhovelo.

7. Čiastkové ukazovatele sú zaokrúhlené matematicky na päť desatinných miest.

**B. Výpočet ukazovateľa regionálneho rozvoja**

1. Ukazovateľ regionálneho rozvoja okresu oprávneného podľa § 3 ods. 1 zákona č. XX/2025 Z. z. o podpore prioritných okresov a o zmene a doplnení niektorých zákonov za predchádzajúci rok je počítaný podľa vzorca:

$URR\_{okr}=\left(SocEkon\_{okr}\*v\_{1}\right)+\left(Demog\_{okr}\*v\_{2}\right)+(Infra\_{okr}\*v\_{3})$,

kde

$URR\_{okr}$ je ukazovateľ regionálneho rozvoja okresu za predchádzajúci rok,

$v\_{1}$, $v\_{2}$ a $v\_{3}$ sú relatívne váhy pre jednotlivé čiastkové ukazovatele.

2. Ukazovateľ regionálneho rozvoja je zaokrúhlený matematicky na päť desatinných miest.

3. Relatívne váhy pre jednotlivé čiastkové ukazovatele podľa § 2 písm. c) zákona č. XX/2025 Z. z. o podpore prioritných okresov a o zmene a doplnení niektorých zákonov sú uvedené v tabuľke:

|  |  |  |
| --- | --- | --- |
| Váha | Čiastkové ukazovatele | Relatívna váha |
| v1 | Sociálno-ekonomická oblasť | 0,6 |
| v2 | Demografický stav | 0,2 |
| v3 | Prístup k verejnej infraštruktúre a základným službám | 0,2 |